cyanic-selkie/wikianc huggingface dataset:
בנימין הכהן ויטאלי
רבי בנימין הכהן ויטאלי (נודע בכינויו הרב"ך; ה'תי"א 1651 – ת"ץ?) היה רב, פוסק הלכה ומקובל. רבה של רג'ו אמיליה (רג'יו), ומגדולי יהדות איטליה. הוא היה חתנו של הרמ"ז, וחותנו של רבי ישעיהו באסאן והרמח"ל, והיה ידוע בתמיכתו ברמח"ל בפולמוס הידוע.
עכבישאים
עכבישאים בתרבות
במיתולוגיה היוונית, אישה בשם ארכנה התפארה שהיא אורגת טוב יותר מן האלה אתנה. אתנה באה אליה מחופשת לאישה זקנה ואמרה לארכנה להתחרט על ההיבריס (חטא הגאווה) שלה, אולם ארכנה עשתה ההפך וקראה תיגר על אתנה. האישה הזקנה הורידה את תחפושתה והתחרות החלה. אתנה ארגה איור המתאר את סכסוכה עם פוסידון על העיר אתונה, בעוד ארכנה ארגה איור המתאר מעשים לא מוסריים רבים של זאוס. אתנה כעסה מאוד על מיומנותה של ארכנה (התחרות מעולם לא הוכרעה) ועל הנושא שבחרה, והכתה את ארכנה. ארכנה תלתה את עצמה ומתה. אתנה, אכולת רגשות אשם, הפכה אותה לעכביש הראשון ומאז היא אורגת את רשתה.
בנימין הכהן ויטאלי
ביוגרפיה
נולד באלסנדריה בשנת ה'תי"א לרבי אליעזר ויטאלי שהיה איש עסקים ומלומד. התפרסם כירא שמים ולמדן, והתמחה כבר בגיל צעיר בקבלת האר"י.
עכבישאים
עכבישאים בתרבות
העכביש מוזכר בתנ"ך, בדרך כלל בדגש על קוריו, כך ב ו. בדרך כלל האזכורים במקרא נועדו להדגיש את קורי העכביש כחוטים דקיקים ולא יציבים, הללו מהווים משל לחוסר הביטחון או חוסר התוחלת בקיומם של הרשעים. ישנם מקומות בתנ"ך שבהם כתוב עש, אך תרגום השבעים מפרש שהכוונה לעכביש, כך ב וב. ייתכן שתרגום שונה זה נעשה בעקבות התיאור של הפסוקים את העש או ביתו כשבריריים. רוב הפרשנים אינם מסכימים עם תרגום זה, אך יש חוקרים שכן. כמו כן ב מוזכרת השממית, רוב הפרשנים המסורתיים סבורים שזה העכביש, על אף שרוב החוקרים סבורים שזו השממית של ימינו.
בנימין הכהן ויטאלי
ביוגרפיה
הרמ"ז, רבי משה זכות, ויתר בשנת ה'ת"ל על תוכניתו לעלות לארץ ישראל, והחליט להישאר באיטליה ולנסות להיאבק במגמת ההתפשטות של הפילוסופיה על חשבון הקבלה בקרב תלמידי החכמים הצעירים בני איטליה. לשם כך הוא קירב אליו את רבי אברהם רוויגו ואת רבי בנימין הכהן ויטאלי, והזמינם אליו לוונציה כדי להכניסם לנבכי חכמת הקבלה. רב"ך שהה בוונציה בחודשים ינואר-אוגוסט 1671, ובמהלכם גם נסמך לרבנות בידי הרמ"ז. הוא למד באותה עת גם אצל הרב מנחם שמשון באסולי (נפטר במנטובה, שמחת תורה, תנ"ד) אביו של רבי אביעד שר שלום באזילה.
עכבישאים
עכבישאים בתרבות
לעכביש תפקיד באגדה דוד והצרעה והעכביש של חז"ל.
אגדה ידועה במיתולוגיה הסקוטית מספרת על רוברט הראשון שלאחר כישלונות במלחמה מול האנגלים, הוא למד מעכביש לא לוותר לאחר שראה אותו מנסה לטוות את קוריו פעם אחר פעם, וממשיך אף על פי שנכשל.
בנימין הכהן ויטאלי
ביוגרפיה
בשנת ה'תל"ה חזר שוב לאלסנדריה, הפעם כדי להתמנות כרב העיר. בקיץ של אותה שנה נפטר אביו רבי אליעזר.
עכבישאים
עכבישאים בתרבות
בקומיקס ידוע גיבור העל ספיידרמן של מארוול קומיקס. מדובר בצעיר מניו יורק בעל כוחות על המאפשרים לו יכולות על של עכביש כמו טיפוס על קירות וכן כוחות על אחרים (כמו זריזות מוגברת, כוח מוגבר, חוש שישי ועוד).
בנימין הכהן ויטאלי
ביוגרפיה
לאחר פטירת הרמ"ז בראשית שנת ה'תנ"ח 1697, עבר לשמש ברבנות העיר רג'יו, והתקבל בקרב יהודי איטליה כפוסק סמכותי. רבנים אחרים (רבי משה חגיז, ורבי שלמה אאיליון) ביטלו פסקי הלכה שכתבו, לאחר שהתברר להם שדעתו הפוכה מדעתם. ורבים אחרים פנו אליו בשאלות הלכתיות. הוא הוצע כבורר בעת הפולמוס על כתביו והתנהלותו של רמח"ל, אולם נפטר בטרם הספיק לעשות צעדים בנושא זה.
עכבישאים
משפחות העכבישאים
משפחות מודגשות מציינות שיש במשפחה לפחות מין אחד בעל ארס מסוכן לאדם.
מקורות:
אטימולוגיה
המילה עַכָּבִישׁ מופיעה בתנ"ך. בערבית מכונה העכביש עַנְכַּבּ או עַנְכַּבּוּת ( عَنْكَبُوت  ) ובארמית: עַכּוּבִיתָא.
קישורים חיצוניים
עכבישים בעברית ביוטיוב
בנימין הכהן ויטאלי
ביוגרפיה
הוא נפטר בליל שבת, י"ז בשבט ה'תפ"ז, הלילה שבין ה-7–8 בפברואר 1727. ונכתבו אחריו הספדים רבים בידי אישים בולטים בני התקופה.
תלמידיו
בין תלמידיו נמנים:
שנים מתלמידיו, רבי ישעיהו באסאן, מחבר שו"ת "לחמי תודה". ורבי מנשה יהושע פאדובה נישאו לבנותיו.
חיבוריו
רבי בנימין היה מחבר פורה וכתב ספרים רבים. חלקם התפרסמו כבר בחייו, וחלקם עדיין בכתב יד. תשובות רבות שכתב נמצאים בכתבי יד, וכמה מהם התפרסמו בספרו של רבי יצחק למפרונטי פחד יצחק, ובספרי תשובותיהם של רבנים נוספים בדורו. כן כתב מספר תשובות באיטלקית.
חיבוריו שהתפרסמו:
וילה לודוויזי
וילה לודוויזי (איטלקית: Villa Ludovisi) הייתה וילה (בית נופש) ברומא.
היסטוריה
הווילה נבנתה במאה ה-17 במקום בו עמדו גני סאלוסטיוס עבור הקרדינל לודוויצ'ו לודווויזי, וגני הווילה תוכננו על ידי מעצב הגנים אנדרה לה נוטר (אשר עיצב חלקים מגני ארמון ורסאי).
במהלך בניית הווילה והגנים התגלו בהם שרידים רבים ופסלים שעמדו בגני סאלוסטיוס ובהם פסלי הגאלי הגוסס והגאלי המתאבד.
בשנת 1883 נמכרה הווילה ונהרסה על מנת לבנות במקום שכונת מגורים (שנקראת "לודוויזי" על שם הווילה).
פיקוח נפש דוחה שבת
פיקוח נפש דוחה שבת הוא עיקרון הלכתי הקובע כי קיימת רשות לחלל את השבת (או יום טוב) לצורך הצלת חיי אדם.
המקור בהלכה
בהלכה הוזכרו שני טעמים לדין זה: הראשון במסכת שבת, שבה נאמר:. טעם נוסף הוא מהפסוק "וחי בהם", ודרשו: ולא שימות בהם; משם למדו שפיקוח נפש דוחה את כל התורה כולה (למעט חריגים שחילול שבת אינו כלול בהם).
הביאור הלכה כתב שהדין "חלל עליו שבת אחת" אינו רק לצורך קיום מצוות שמירת שבת, ומותר לחלל שבת גם לצורך קיום שאר מצוות התורה. כמו שכתב המאירי במסכת יומא – מותר לחלל שבת גם על מי שברור שלא יחיה עד שבת הבאה,. מלבד זאת הוא קובע שגם ללא כלל זה, מחללים שבת על בן אדם מדין "וחי בהם - ולא שימות בהם", גם אם לא יקיים על ידי חילול השבת שום מצווה, וכמו שכתב הרמב"ם בטעם המצווה,.
בדברי הרמב"ם מפורש כי גם הכלל הראשון לבדו מועיל להתיר חילול שבת – כדי שישמור שבתות הרבה, וכתב שכתב שיש כוח לבית דין לבטל מצוות עשה או לא תעשה לפי שעה, . בשו"ת "גינת ורדים" כתב הרב אברהם בן מרדכי הלוי שמקור כלל זה הוא בפסוק "עת לעשות לה' הפרו תורתך". כך נכתב גם ב"פתחי תשובה" בשם ספר "חומת ירושלים" אודות הכלל שקבעו חז"ל שלא לבזבז יותר מחומש על קיום מצווה אחת, וסיים:, ומדבריו נראה שגם הוא למד כסברה זו.
באופן דומה, במסכת שבת מובא שמי שהלך במדבר ואיבד את מניין הימים, סופר שבעה ימים מיום ששם לב ששכח את מספר הימים, ושובת ביום השביעי, ולמרות זאת מותר לו לחלל שבת גם ביום שקבע כשבת כדי פרנסת חייו לאותו יום, ואף להמשיך בדרכו. בחידושי רמב"ן הוסבר - "דאם יישאר במדבר לעולם יחלל שבת וימות בארץ גזרה". בשולחן ערוך נפסק שמותר לחלל שבת עבור הצלת בת יהודית מהמרת דת ושמד. הרב ישראל מאיר הכהן כתב ב"משנה ברורה" בהקשר זה:.
הצלת גוי בשבת
במשך השנים נדונה בהלכה השאלה האם מותר לחלל שבת כדי להציל לא יהודי. ישנה מחלוקת על חילול שבת מדרבנן או גם מדאורייתא ובימינו נפסק שיציל כאשר ישתדל באמצעות שיטות שונות להוריד את חומרת החילול לדרגת גזרת חכמים בלבד, ולפני חילול שבת כגון זה כדאי שישאל רב ורופא (רופא כאשר מדובר ברפואה לגוי).
רפואה בשבת
מי שחולה חולי שיש בו סכנה מצווה לחלל עליו את השבת והזריז הרי זה משובח, והשואל רב מה לעשות במצב שיש בו חשש פיקוח נפש נחשב כרוצח, וגנאי הוא לרב שנשאל כך, כי היה לו לדרוש ברבים שאפילו ספק נפשות דוחה את השבת, כי כתוב "אשר יעשה אותם האדם וחי בהם", כלומר - ראה שיהא חי וודאי בעשיית המצוות ולא יבוא מהם לידי ספק סכנה. עם זאת, אסור לחלל שבת על רפואה שתועלתה אינה מוכחת, אלא אך ורק על רפואה שהיא ידועה לכול או על-פי רופא מומחה.
Dance You Off
Dance You Off הוא שירו של הזמר בנג'מין אינגרוסו אשר ייצג את שוודיה באירוויזיון 2018.
מלודיפסטיבלן 2018
השיר "Dance You Off" השתבץ בחצי הגמר הראשון של המלודיפסטיבלן שהתרחש בעיר קרלסטד והעפיל לגמר מהמקום הראשון. במהלך הגמר שהתרחש בסולנה זכה אינגרוסו במקום הראשון בתחרות עם 114 נקודות מהשופטים, 67 נקודות מהקהל ו-181 נקודות בסך הכול.
מיץ ענבים
מיץ ענבים (נקרא גם תירוש) הוא מיץ המופק מענבים שאינו עובר תהליך תסיסה, ועל כן לא נוצר בו אלכוהול כמו ביין. משקה זה הוא תוצר חדש יחסית, שאופן הכנתו לא היה ידוע בעבר בשל העובדה שהיה קושי לשמר את הענבים לאורך זמן מבלי שייווצר תהליך התסיסה שהופך את הסוכרים לאלכוהול, או מבלי שהמשקה יתקלקל כתוצאה מהפעילות החיידקית שמתרחשת במשקה הענבים לאחר שנסחט. עד להמצאת הפסטור בעת החדשה, ניתן היה לשתות מיץ ענבים בסמוך לבציר ודריכת הענבים בגת.
בישראל נהוג לכנות בשם "מיץ ענבים" גם משקה ממותק בטעם ענבים, אשר אין קשר בינו לבין הפרי למעט טעמו הדומה.
בהלכה
ברכתו של מיץ הענבים היא "בורא פרי הגפן", בשונה ממיצים של פירות אחרים, שברכתם "שהכל", כמו כן מובא בתלמוד היתר לקדש על 'יין מגיתו' שהוא למעשה מיץ ענבים שנסחט זה עתה בגת. יש הטוענים שההיתר ניתן בדיעבד בשל יוקרו של היין בתקופה ההיא.
מיץ ענבים שעבר תהליך פיסטור, לרוב הדעות דינו כיין לכל דבר, מברכים עליו הגפן ויכולים לקדש עליו. לעומתם הגאונים סוברים כי ברכתו שהכל, ויש הסבורים כי מיץ ענבים לא יכול להוות תחליף ליין במצוות הטעונות כוס של ברכה. הרב אליעזר מלמד סבור כי נכון לקיים את מצוות הקידוש דווקא ביין, ובפרט במצוות שתיית ארבע כוסות בליל הסדר. מאידך, לדעת הרבה מן הפוסקים ניתן לכתחילה לקדש על מיץ ענבים.
כיום, רוב היהודים העורכים קידוש בשבת משתמשים במיץ ענבים (מפוסטר). סקר שנערך בשנת 2002 העלה ששני שלישים מהאוכלוסייה בישראל שותים מיץ ענבים לארבע כוסות בליל הסדר, אולם בקרב הציבור החרדי מקפידים רבים על שתיית יין דווקא למצוות ארבע כוסות.
הריביירה הבולגרית
אזור הריביירה הבולגרית מאופיין באקלים סובטרופי לח. הטמפרטורה היומית הממוצעת באזור זה בקיץ היא כ-28 מעלות צלזיוס, בעוד שטמפרטורת המים הממוצעת בקיץ היא 26 מעלות צלזיוס.
שתי הערים הגדולות ונמלי הים המרכזיים בריביירה הבולגרית הן וארנה (העיר השלישית בגודלה במדינה) ובורגס (העיר הרביעית בגודלה במדינה). ורנה ממוקמת בחלק הצפוני של הריביירה הבולגרית ובורגס ממוקמת בחלק הדרומי של הריביירה הבולגרית. נמלי התעופה הבינלאומיים של שתי הערים הללו – נמל התעופה ורנה ונמל התעופה בורגס הם נמלי התעופה העיקריים שמשרתים את האזור.
אליעזר הורוביץ מטארניגראד
רבי אליעזר הלוי הורביץ (-תקס"ו) מטארניגראד היה מצדיקי תנועת החסידות בדור השלישי לחסידות. חיבר ספרי יסוד בחסידות.
תולדותיו
נולד לרבי יעקב הלוי איש הורוביץ, רבה של שינובה. היה צאצא בן אחרי בן לרבי יעקב אחי השל"ה (ולפי גרסה אחת לשל"ה בעצמו). מצעירותו נטה לחסידות והיה תלמידם של רבי אלימלך מליז'נסק ולאחר פטירתו של החוזה מלובלין והמגיד מקוז'ניץ. היה למדן גדול וזכה להערצת רבני הדור. היה גם דרשן גדול והשפיע רבות על בני קהילתו בטארניגראד.
דברי תורתו יצאו לאחר פטירתו בשני ספרים גדולים בחסידות: "נועם-מגדים וכבוד התורה" על התורה ופירוש לתהילים בשם "אמרות טהורות". ספרו נועם מגדים נחשב לספר יסוד בחסידות וחסידים רבים הוגים בו מדי שבת. יצא לאור בשנת תשע"ג במהדורה חדשה ומוערת על ידי "הוצאה לאור מיר", שלושה כרכים על התורה וכרך על תהילים.
ספריו זכו להסכמות גדולי הדור וביניהם: רבי יעקב אורנשטיין מלבוב, רבי אפרים זלמן מרגליות מברודי, המגיד מקוז'ניץ, החוזה מלובלין, הרב מאפטה, רבי אברהם חיים מזלוטשוב, האריה דבי עילאי ועוד. החוזה מלובלין כותב בהסכמתו שאינו נותן הסכמות אך על דעת רבי אליעזר לא גדר את עצמו מלתת (שלו ודאי ראוי להסכים כי אינו צריך להסכמתו). דברים דומים כתב גם הרב מאפטא בהסכמתו. רבי חיים אלעזר וקס שכיהן ברבנות טארנינגראד כותב על העיר:"...אשר בין עיירות גדולות תתחשב, ושם היו רבנים גאונים וגדולים מעולם, בעל תבנית אות יוסף, בעל נועם מגדים...", ובתשובה אחרת:"...וגם בעיר טארניגראד אשר שמה ישבו כיסאות למשפט הגדולים אשר בארץ המה כמו הגאון הצדיק בעל נועם מגדים...".
מדברי תורתו
כשנשאל על איחור זמן תפילה אצל החסידים ענה בצחות: מה אעשה שאני הולך לישון מאוחר. כששאלוהו למה הולך לישון מאוחר ענה כשאני בא לישון אני מתחיל לחשוב על מעשי באותו יום ולפי מעשי הרעים אני חושב שלא אקום למחרת ולכן אני עושה תשובה כדי לזכות להפטר מהעולם מתוך תשובה ועד שאני מסיים כבר מאוחר בלילה.
צביקה שרף
צביקה שרף (נולד ב-18 בדצמבר 1951 בתל אביב) הוא מאמן כדורסל ישראלי. מבכירי מאמני הכדורסל בישראל.
קריירה
שרף שיחק בקבוצת הנוער של מכבי תל אביב, ונשלח בגיל 16, יחד עם בן גילו פיני גרשון לקורס מאמני כדורסל.
שרף אימן קבוצות רבות בישראל, כמו מכבי תל אביב, הפועל תל אביב, הפועל רמת גן והפועל ירושלים, בנוסף היה עוזר מאמן של המאמן היהודי-אמריקאי רודי ד'אמיקו בזכייה של מכבי תל אביב בגביע אירופה בעונת 1980/81. במכבי תל אביב שרף אימן בין השנים 1983–1992 (למעט עונת 1987/1988 וחלק מעונת 1989/1990), וכמו כן אימן שרף את מכבי בשנים 1995–1997 וב-2008. שרף אימן גם באירופה, בקבוצה היוונית אריס סלוניקי, עימה זכה בגביע אירופה למחזיקות גביע (עונת ), בפאו"ק סלוניקי, בלימוז' הצרפתית, בדינמו מוסקבה ובספרטק סנט פטרסבורג.
שרף גם שימש כמאמן הנבחרת הלאומית של ישראל בכדורסל. הוא מונה לראשונה לתפקיד בשנת 1984 (בגיל 33) ובקדנציה הראשונה שלו, שנמשכה 3 שנים, הוליך את הנבחרת להשתתפות בשתי אליפויות אירופה וכן להשתתפות היסטורית באליפות העולם בספרד בקיץ 1986 (מקום 7). בכל תולדותיה השתתפה ישראל רק פעמיים באליפות העולם (בפעם הראשונה, ב-1954 בברזיל, ישראל הוזמנה להשתתף ללא משחקי מוקדמות).
הכישלון באליפות אירופה של 1987 (מקום 11) גרם לפיטורי שרף, אך הוא שב למשרה הבכירה ביותר של הכדורסל הישראלי כעבור 4 שנים לקדנציה שנייה שנמשכה 6 שנים (1991–1997). במהלך תקופה זו, עם אפי בירנבוים כעוזרו, הוליך את הנבחרת ל-3 הופעות באליפויות אירופה, לאחר שהנבחרת נעדרה ממעמד זה במשך 6 שנים (לא הצליחה להעפיל לטורנירים של 1989 ושל 1991).
בשנת 2005 קיבל על עצמו שרף שוב את תפקיד מאמן הנבחרת, כשהוא מחליף את דייוויד בלאט, שהתפטר מאימון הנבחרת כחודש וחצי לפני פתיחת טורניר ההזדמנות האחרונה להשתתפות בטורניר אליפות אירופה והותיר בלבול ומבוכה בנבחרת ובאיגוד הכדורסל. שרף הצליח להוליך את הנבחרת (שכונתה אז בתקשורת הישראלית "כח צביקה") להעפלה לאליפות אירופה והוביל את הנבחרת באליפות לניצחונות מרשימים על לטביה ועל ספרד החזקה.
הנבחרת הלאומית בהדרכת שרף כשלה שוב בטורניר קדם אליפות אירופה 2007, אך כמו בפעם שעברה הצליחה להיכנס לתחרות אחרי ניצחון בטורניר ההזדמנות האחרונה.
בנוסף לתפקידו כמאמן הנבחרת, שימש שרף כפרשן לענייני כדורסל בערוץ הספורט, והשתתף במשך שנתיים בתוכנית "יציע העיתונות" לצידם של רון קופמן, שלמה שרף וניב רסקין.
שרף הצליח לעשות מה שרבים לפניו ניסו ונכשלו, הוא המאמן הישראלי הראשון שניצח באיטליה, היה זה ניצחון של מכבי תל אביב על קבוצת בנקו רומא 90–94 ב-31 בינואר 1985. הניצחון השני של מכבי על אדמת איטליה, גם כן בהדרכת שרף, היה על קבוצת טרסר מילאנו 79–94, ב-19 בפברואר 1987. באותה עונה הוביל שרף את מכבי גם לניצחונה הראשון אי פעם במדריד מול ריאל - 89-82 ב-12 במרץ 1987. צביקה שרף אשר ידוע "כמכביסט" מושבע הגיע עם מכבי תל אביב שלוש פעמים לגמר גביע אירופה אך לא הצליח לזכות עם הקבוצה באליפות אירופה.
ב-5 ביוני 2007 חתם כמנכ"ל בקבוצת מכבי תל אביב, תחתיו שימש עודד קטש כמאמן הקבוצה. ב-1 בינואר 2008 החליף שרף את קטש בעמדת המאמן לאחר שהאחרון התפטר מתפקידו. תחת הדרכתו הגיעה הקבוצה לגמר היורוליג, אך הפסידה לצסק"א מוסקבה. בישראל הגיעה הקבוצה לגמר הפיינל-פור, והפסידה במשחק להפועל חולון. בתום העונה מונה אפי בירנבוים כמאמן הקבוצה במקום שרף.
ביוני 2011 עזב את תפקידו האחרון כמאמן בספרטק סנט פטרסבורג ובחודש ספטמבר 2011 חזר שרף לצוות ערוץ הספורט ולתוכנית יציע העיתונות, ואף הצטרף לפאנל תוכנית הכדורסל חמישיות לצד עפר שלח ושימי ריגר.
ב-2012 מונה ליו"ר מועצת המנהלים של חברה ספקטרוניקס, חברה ציבורית העוסקת בפיתוח, ייצור ושיווק מערכות גילוי להבות וגזים, וכיבוי אש לשימושים צבאיים ואזרחיים.
ב-2012 החליט לרוץ לתפקיד יו"ר איגוד הכדורסל, ולשם כך הקים את "סיעת עוז", בשיתוף עם אישי ציבור וספורט כגון שאול אייזנברג, יו"ר הכנסת לשעבר אברהם בורג, ח"כ לשעבר אבו וילן ומאמנת רמת השרון אורנה אוסטפלד. לאחר מערכת בחירות מלאת עימותים עם איגוד הכדורסל ורשימת חמשת המרכזים, ששיאם בפנייה משפטית שנדחתה לפסול את מועמדות סיעת עוז, זכתה הסיעה ל-374 קולות השווים בערכם ל-9 מנדטים בהנהלת האיגוד, לעומת 1,174 קולות של סיעת חמשת המרכזים השווים בערכם ל-30 מנדטים.
ב-24 בדצמבר 2013 חתם שרף עד לתום העונה במכבי ראשון לציון עם אופציה להמשיך לעונה נוספת בקבוצה.
ב-2 ביוני 2014, מכבי ראשון לציון העמידה תקציב נמוך מדי לדעתו ולכן, בגלל פערי הצדדים, החליט צביקה לעזוב את משרת מאמן הקבוצה.
בחודש ינואר 2015 חתם בקבוצת מכבי אשדוד באר טוביה, במקומו של ליאור ליובין שפוטר.
ב-10 באפריל 2018 חתם בקבוצת מכבי ראשון לציון במקומו של שמוליק ברנר, על חוזה עד לתום העונה הבאה. בתחילת העונה הוביל את הקבוצה לניצחון בטורניר גביע ווינר, אך ב-26 בנובמבר 2018 פוטר מתפקידו והוחלף על ידי גיא גודס עקב יכולתה החלשה של הקבוצה.
חייו האישיים
נשוי משנת 1973 לכדורסלנית העבר רונית שרף ולהם שני בנים.
רוזנות אולדנבורג
היסטוריה
בשנת 1101 הקים אלימאר הראשון, רוזן אולדנבורג שהיה צאצא של וידוקינד, דוכס סקסוניה את רוזנות אולדנבורג, שהייתה וסאלית של דוכסות סקסוניה. בשנת 1189 קיבלה הרוזנות מעמד עצמאי באימפריה הרומית הקדושה, לאחר שפרידריך הראשון, קיסר האימפריה הרומית הקדושה הדיח את היינריך הארי והקטין את נחלותיו. האזורים מצפון-מערב לאולדנבורג היו בשליטת הפריזיים, שהיו עובדי אלילים, ובמהלך חלקה הראשון של המאה ה-13 כבשו רוזני אולדנבורג את השטחים הללו. בנוסף לחמו רוזני אולדנבורג בבישופות מינסטר ובעיר החופשית ברמן.
בשנת 1440 מת דיטריך, רוזן אולדנבורג, ובנו כריסטיאן השביעי, רוזן אולדנבורג עלה לשלטון במקומו. בשנת 1448 מת כריסטופר השלישי, מלך דנמרק, וכריסטיאן מונה במקומו למלך דנמרק, ומסר את השלטון ברוזנות לאחיו גרהרד השישי, רוזן אולדנבורג. בשנת 1483 אולץ גרהרד השישי להתפטר, ובנו אדולף, רוזן אולדנבורג עלה לשלטון במקומו.
בתחילת המאה ה-16 המיר אנטון הראשון, רוזן אולדנבורג את דתו לפרוטסטנטית, תוך שהוא מדכא את המנזרים, אולם אף על פי כן נשאר נאמן לקרל החמישי, קיסר האימפריה הרומית הקדושה ואף לחם עמו במהלך המלחמה השמלקלדית, ועל כך קיבל לאחר מכן את רוזנות דלמנהורסט. בשנת 1603 עלה לשלטון נכדו של אנטון - אנטון גינתר, רוזן אולדנבורג, שהיה שליט חזק ואיחד תחתיו את כל נחלות המשפחה. אנטון גינטר שמר על נייטרליות במהלך מלחמת שלושים השנים, והצליח לשמור על הרוזנות שלא תיפגע מתלאות המלחמה. כתוצאה מכך התחזקה הרוזנות והתעשרה, ואוכלוסייתה וכוחה התעצמו.
בשנת 1667 מת אנטון גינטר, רוזן אולדנבורג ללא יורשים, ובמקומו מונה פרדריק השלישי, מלך דנמרק לרוזן אולדנבורג, והרוזנות נשארה באוניה פרסונלית עם ממלכת דנמרק עד לשנת 1773.
בשנת 1762 נרצח פיוטר השלישי, קיסר רוסיה, ובנו פאבל ירש את דוכסות הולשטיין-גוטורפ. בשנת 1773 נחתמה אמנת צארסקויה סלו, ולפיה אוחדו כל נחלות שלזוויג-הולשטיין תחת כריסטיאן השביעי, מלך דנמרק, ואילו פאבל מונה לרוזן אולדנבורג. בדצמבר אותה שנה מסר פאבל על פי בקשת אמו יקטרינה השנייה, קיסרית רוסיה את רוזנות אולדנבורג לפרידריך אוגוסט, בישוף ליבק, שהיה אף הוא נצר לבית הולשטיין-גוטורפ. פרידריך אוגוסט איחד תחתיו את כל נחלות בית אולדנבורג, ובשנת 1774 קיבל את התואר דוכס.
לאחר מכן
במהלך המלחמות הנפוליאוניות הצטרף העוצר פטר, ששלט בדוכסות במקום דודו הנכה וילהלם, דוכס אולדנבורג, לצד הקואליציה האנטי-צרפתית השלישית. בשנת 1806 נכבשה דוכסות אולדנבורג על ידי הצרפתים וההולנדים, אך בשנת 1807 שוקמה הדוכסות, ובשנת 1808 הצטרפה הדוכסות לקונפדרציה של הריין. עם זאת, בשנת 1810 נכבשה הדוכסות על ידי נפוליאון, ופטר עוצר הדוכסות הצטרף לבעלות הברית. במהלך קונגרס וינה קיבלה הדוכסות שטחים נוספים, ובשנת 1829 קיבל פטר הראשון, דוכס אולדנבורג תואר של דוכס גדול. הדוכסות הגדולה של אולדנבורג התקיימה עד לאחר המהפכה הגרמנית בשנת 1918.
יחסי טורקיה–סרי לנקה
יחסי טורקיה–סרי לנקה הם יחסי החוץ בין סרי לנקה לטורקיה. טורקיה מחזיקה בסרי לנקה שגרירות בקולומבו מאז 2013. סרי לנקה מחזיקה בטורקיה שגרירות באנקרה מאז 2012.
היסטוריה
היחסים בין סרי לנקה לטורקיה היו קיימים לפני הקמת שתי המדינות המודרניות. היחסים הפורמליים הראשונים של טורקיה עם סרי לנקה החלו עם שליחת האימפריה העות'מאנית קונסול כבוד לסרי לנקה. הקונסוליה פעלה בגאלה מ-1864 ועד 1915.
רעידת האדמה בוורנצ'אה (1940)
רעידת האדמה בוורנצ'אה הייתה רעידת אדמה במגניטודה 7.4 שהתרחשה ב-10 בנובמבר 1940, ברומניה.
יחסי טורקיה–סרי לנקה
יחסים דיפלומטיים
טורקיה תמכה היסטורית במחויבותה של סרי לנקה לנייטרליות. היחסים בדרך כלל היו ידידותיים מאוד - במיוחד עם ממשלות המפלגה הלאומית המאוחדת, כגון ממשלת ג'וניוס ג'אייווארדנה שנתנה למדיניות החוץ של סרי לנקה אוריינטציה מערבית מובהקת. לפני כן, היחסים היו מתוחים עם ממשלת מפלגת החופש של סרי לנקה בראשותו של סירימאבו בנדרנאיקה, אשר לא האמין עמוקות במערב וטיפח את היחסים עם סין במקום זאת.
ראש הממשלה רג'פ טאיפ ארדואן ביקר בסרי לנקה לאחר רעידת האדמה והצונאמי באוקיינוס ההודי ב-2004.
צפרות
צפרות היא צפייה בציפורים ומעקב אחר אורחות חייהן. בשונה מאורניתולוגיה, שהיא חקר מדעי של ציפורים, צפרות נעשית בדרך כלל ממניעים חברתיים או כתחביב לשעות הפנאי. במדינות רבות באירופה ובארצות הברית, היא הפכה למעין ספורט תחרותי. אף שהצפרות נעשית לרוב בתור תחביב, לאוסף העשיר של התצפיות ותיעודן יש ערך מדעי רב, ואורניתולוגים מקצועיים נעזרים בהן לצורך מחקרם.
רעידת האדמה בוורנצ'אה (1940)
מוקד רעידת האדמה היה במחוז ורנצ'אה, בחבל מולדובה, בעומק של 133 קילומטרים מתחת להרי ורנצ'אה. השפעות הרעש הורגשו על פני שטח של 80,000 קילומטרים רבועים. העיר פנצ'יאו נהרסה לחלוטין (נותרו 5 בניינים מתוך 371. נפגעו גם הערים ברלאד, בראילה, גאלאץ, בוזאו, פוקשאן ואפילו בוקרשט בה התמוטט בניין קרלטון, המבנה הגבוה ביותר (8 קומות) באותה תקופה. חלק מהבניינים שנפגעו בבוקרשט, אך לא התמוטטו ברעידת אדמה זו, התמוטטו ברעידת האדמה של שנת 1977.
צפרות
כלי עבודה
כלי העבודה העיקרי והבסיסי של הצפר הוא המשקפת. כלי עבודה נוסף הוא הטלסקופ, המשמש בעיקר לצפייה בעופות מים ודורסים. צילום ציפורים, אשר היה בעבר עסק יקר ומסרבל, הפך בשנים האחרונות למנהג שגור, וזאת בשל כניסתן של המצלמות הדיגיטליות הקומפקטיות לשוק. רובם משתמש במצלמות רפלקס דיגיטליות, אשר מניבות תוצאות טובות, והן המרכיב העיקרי בצפרות בעולם כיום. אך ישנם מיעוט המשתמש בשיטה הנקראת דיגיסקופיה, בה משמש הטלסקופ כעדשה ארוכת מוקד.
רעידת האדמה בוורנצ'אה (1940)
מספר ההרוגים הוערך בכ-1,000 והפצועים בכ-4,000. מספר ההרוגים בבוקרשט היה כ-200 עד 300. מספרים מדויקים לא דווחו, הן בגלל הצנזורה של התקופה והן בגלל הנסיבות הפוליטיות.
אסון אולמי עדיה
ב-23 ביוני 2015 במהלך חתונה באולם האירועים "עדיה" שביבנה, נותקה נברשת מתקרת האולם וצנחה על החוגגים.
צפרות
מיומנות
המיומנות העיקרית של הצפר היא זיהוי ציפורים, הן על פי ניצוי וגודל והן על פי הקולות. צפייה במגוון גדול של מינים דורשת מהצפר, מעבר ליכולת הזיהוי, גם ידע על בתי הגידול המועדפים של כל מין ומין ועל הסטטוס שלו, כלומר איפה הוא מופיע ומתי. צפרים רבים נוהגים לרשום את תצפיותיהם ביומן, ולדווח לאחרים אם הם ראו ציפור נדירה. יש אף שמנהלים רשימות של מינים שהם ראו.
אסון אולמי עדיה
21 אנשים נפצעו, ואחת נהרגה כתוצאה מפגיעת גוף התאורה.
צפרות
מיומנות
בעוד שצפרות יכולה לשמש כתחביב מרגיע לשעות הפנאי, צפרים מסוימים לא יהססו לנסוע מרחקים גדולים על מנת להוסיף מינים לרשימה שלהם. נסיעה שמטרתה לצפות בציפור נדירה שדווחה על ידי צפרים אחרים נקראת בלעז "טוויץ'". מנהג זה נפוץ בעיקר באירופה, שם עשויים אלפי צפרים להתאסף סביב ציפור נדירה.
אסון אולמי עדיה
האסון
במהלך חתונה של מור וקארין לוי, שהתקיימה באולם האירועים "עדיה" שביבנה, בזמן שהחוגגים רקדו, גוף תאורה ממונע גדול וכבד, המדמה נברשת עם אלפי דיודות פולטות אור היה תלוי מעל רחבת הריקודים, ירד ועלה לסירוגין והאיר את הרחבה. בשעה 00:30 בערך, התנתק גוף התאורה כתוצאה מתכנון וביצוע לקוי וצנח על הרוקדים מתקרת האולם.
צפרות
מיומנות
העונות הטובות לצפייה בציפורים בארץ ישראל הן עונות הנדידה - הסתיו והאביב. גם בחורף ניתן לראות מינים רבים אשר חורפים, ובקיץ נמצאים המינים הדוגרים בשיא פעילותם. השעות הטובות ביותר לצפייה, הן שעות הבוקר המוקדמות.
אסון אולמי עדיה
האסון
כ-21 חוגגים נפצעו, ואחת האורחות אביבה חיון שהייתה אשתו של דודה של הכלה, נפגעה מגוף התאורה באופן ישיר ונהרגה.
האשמים באסון
בעקבות האירוע המשטרה הוציאה צו סגירה זמני לאולם ועיכבה לחקירה את בעלי המקום.
צפרות
צפרות בישראל
מרכז הצפרות הישראלי של החברה להגנת הטבע נוסד בשנת 1980. בשנת 1994 הוקמה התחנה לחקר ציפורי ירושלים, ומאז הוקמו תחנות נוספות בכפר רופין, בעמק החולה, במעגן מיכאל, באילת ובמקומות נוספים. ב-2008, במסגרת חגיגות שנת ה-60 למדינת ישראל, נבחרה הדוכיפת לציפור הלאומית של ישראל. הליך הבחירה עורר את תודעת הצפרות בקרב ציבור רחב בישראל. המומחה לצפרות יוסי לשם מאוניברסיטת תל אביב, סבור שההצבעה עצמה אף תרמה ללימוד נושא הצפרות ושיפור התודעה של המשתתפים לשמירת הסביבה. מאז 2014, אחת לשנה, עורכת החברה להגנת הטבע את אירוע "אלופי הנדידה"; תחרות צפרות קבוצתית בהשתתפות קבוצות מהארץ ומהעולם שמטרתה תצפית במספר הרב ביותר של מינים בפרק זמן של 24 שעות. כמו כן, גם קק"ל עורכת תחרות צפרות שנתית הנקראת צפרתון.
אסון אולמי עדיה
האשמים באסון
בסוף אוקטובר 2016 הוגש הסדר טיעון מטעם הפרקליטות עם שני בעלי האולם עובדיה כהן ויגאל עקליאן, במסגרת הסדר הטיעון יודו בעלי האולם בגרימת מוות ברשלנות ואף ירצו כמה חודשים של עבודות שירות. שאר הנאשמים בתיק אורן זרוג ועתניאל מדר ימשיכו למשפט. לאחר סיום המשפט השופטת אפרת פינק קבעה כי יש להרשיע את המהנדס, עתניאל מדר, בעבירות של גרימת מוות ברשלנות וגרימת חבלה ברשלנות. בנוסף קבעה השופטת כי יש להרשיע את מנהל התאורה אורן זרוג באותן העבירות. סוכם של כי אורן זרוג ישלם פיצויים בסך 10,000 שקלים למשפחה וגם ירצה כחצי שנה של עבודות שירות.
ב-22 בינואר 2019 הרשיע בית משפט השלום ברחובות את אורן זרוג שהיה מנהל התאורה באולם ועתניאל מדר שהיה מהנדס הקונסטרוקציה בגרימת האסון.
אורן זרוג היה אחראי לתכנונה, שרטוטה והקמתה של הנברשת ונתן הוראות למתקינים, מבלי שהוכשר לכך. עתניאל מדר המהנדס שהוזמן לבדיקת הנברשת אישר את השימוש בה לאחר שביצע בדיקה שטחית בלבד בניגוד מוחלט לתקנות שאומרת כי רק מהנדס מכונות מוסמך יכול לתת אישור לגוף התאורה משום שהופעלה על ידי מנוע הרמה ואף למד כיצד לתכנן את הנברשת בעזרת סרטוני יוטיוב.
עותניאל מדר ואורן זרוג ערערו על החלטת השופטת אפרת פינק והגיעו לעליון שם נדחו והורשעו בגרימת מוות ברשלנות.
אורן זרוג קיבל 6 חודשי עבודות שירות.
שון יאנג
מארי שון יאנג (באנגלית: Mary Sean Young; נולדה ב-20 בנובמבר 1959) היא שחקנית אמריקאית, שנודעה בעיקר בזכות תפקידיה בסרטים "בלייד ראנר", "חולית", "וול סטריט" ו"ללא מוצא".
קריירה
יאנג החלה בקריירת הקולנוע ב-1980 בסרט "ג'יין אוסטן בניו יורק" ולאחריו בסרט "שים פס על הפס" ב-1981. ב-1982 הופיעה בתפקיד הראשי לצידו של האריסון פורד בתפקיד רחל בסרט המדע הבדיוני "בלייד ראנר". ב-1986 שיחקה בסרט הטלוויזיה של רשת ABC "Blood & Orchids לצדם של קריס קריסטופרסון וג'יין אלכסנדר.
ב-1992 שיחקה בסרט "זיוף חושני" לצד דרו ברימור. ב-1994 כיכבה לצד ג'ים קארי וקורטני קוקס בסרט אייס ונטורה: בלש בצחוק, בו גילמה את לויס איינהורן, סגן במשטרת מיאמי. שחקנית פעילה לאורך השנים.
ב-2000 כיכבה בקומדיה "זבל לבן ועני" לצדה של ג'יימי פרסלי. ב-2001 שיחקה בקומדיה "הורמונים בפעולה" לצד מרלה סוקולוף. ב-2003 שיחקה בסרט הטלוויזיה "המלך והמלכה של מונלייט ביי" בכיכובה של קריסטן בל. ב-2006 השתתפה בסרט האימה "הגן" לצדן של קלאודיה כריסטיאן וויקטוריה ג'סטיס.ב-2008 שיחקה בסרט "פאראסומניה". ב-2017 השתתפה בסרט הפעולה "בלייד ראנר 2049". בשנת 2018 השתתפה בסדרת הטלוויזיה התקופתית "רצח אופי" ברשת TNT, בדמותה של גברת ואן ברגן.
ב-2013 התחרתה בתוכנית "ידוענים מחליקים".
חיים אישיים
ב-1990 התחתנה יאנג עם רוברט לוג'אן, ונולדו להם שני בנים. הזוג התגרש ב-2002. אולם ב-2011 הם נישאו מחדש.
בינואר 2008 התאשפזה יאנג מרצונה במוסד גמילה עקב התמכרות לאלכוהול. בעת שהותה במוסד הגמילה ב-2011 השתתפה בתוכנית המציאות "ידוענים בגמילה עם דוקטור דרו".
בהיה ח'אנום
בהיה ח'אנום (בפרסית: بهیه‌خانم; 1846 - 15 ביולי 1932) היא בתו של מירזא חסין עלי הידוע כבהאא אללה, מייסד הדת הבהאאית. לפי האמונה הבהאאית, בכל תקופה דתית ישנה אישה שמתעלה על אחרים ונעשית התגלמות של מעלות נשיות, למשל, מריה בנצרות, ופאטמה בתו של מחמד באסלאם. בהיה ח'אנום ממלאת את התפקיד הזה בדת הבהאאית.
הנרי פטי-פיצמוריס
הנרי צ'ארלס קית' פטי-פיצמוריס, מרקיז לנסדאון החמישי (באנגלית: Henry Charles Keith Petty-Fitzmaurice, 5th Marquess of Lansdowne; 14 בינואר 1845 – 3 ביוני 1927) היה מדינאי בריטי שכיהן כמושל הכללי של קנדה, כמושל הודו, כשר המלחמה וכמזכיר המדינה לענייני חוץ. ב-1917, במהלך מלחמת העולם הראשונה, הוא כתב מכתב לעיתונות שבו קרא לבריטניה לחתור לשלום, קריאה שלא צלחה. הוא בלט בכך שהוא כיהן במשרות בכירות, הן בממשלות ליברליות והן בממשלות שמרניות.
בהיה ח'אנום
שנות חייה המוקדמות
בהיה ח'אנום נולדה בטהראן, בשם פאטימה, ורק לאחר מכן נקראה בהיה. לאמה של בהיה, אסיה ח'אנום, בהאא' אללה נתן את הכינוי "ורקה-י עוליא" (העלה העליון). לאחר מותה של אסיה ח'אנום, הוא העניק את הכינוי לבהיה ח'אנום. בהיה ח'אנום זכתה לכינוי "העלה הקדוש", משום שאביה בהאא' אללה השתמש בדימויים הקשורים לעץ כדי לסמל את בני משפחתו בכתביו. דימוי זה נועד לסמל חוזק, סיבולת, גמישות ותועלת. את בני המשפחה הזכרים כינה "ענפים" ואת בנות המשפחה "עלים".
הנרי פטי-פיצמוריס
ביוגרפיה
הנרי פטי-פיצמוריס נולד ב-1845 בלונדון כבנם הבכור של הנרי פטי-פיצמוריס, מרקיז לנסדאון הרביעי ושל רעייתו, אמילי. אבי סבו היה ויליאם פטי, ראש ממשלת בריטניה בין השנים 1782 – 1783. מלידתו ועד 1863 הוא נשא את התואר ויקונט קלנמוריס ולאחר מכן ועד אשר ירש את התואר מרקיז בשנת 1866 הוא נשא את התואר רוזן קרי. עם מותה של אמו ב-1895 הוא ירש ממנה את תואר האצולה הסקוטי, לורד ניירן התשיעי.
בהיה ח'אנום
שנות חייה המוקדמות
אחיה של בהיה ח'אנום, מירזא עבאס בוזורג הידוע כעבד אל-בהאא', היה גדול ממנה בשנתיים. כאשר הייתה בת שנתיים, נולד אחיהם הקטן מיהדי. במהלך שנות חייה הראשונות באיראן, אביה נעשה יותר ויותר מעורב בתהליך ההתפתחות של האמונה הבאבית החדשה. במהלך מבצעי מעצר נרחבים של מאמיני הדת הבאבית שביצע השלטון לאחר ניסיון ההתנקשות בחייו של השליט נאסר א-דין שאה באוגוסט 1852, בהאא' אללה נעצר ונכלא בסיאה צ'אל. היא הייתה אז בת 6. כאשר בית המשפחה הותקף, אמה לקחה את שלושת ילדיה עימה למסתור במקום אחר בעיר. כשהלכה לבקר את בהאא' אללה הכלוא, לקחה עימה את בנה עבד אל-בהאא' שהיה אז בן 8. בהיה ח'אנום הקטנה נשארה לשמור על אחיה בן השנתיים במהלך הימים.
לאחר מכן, המשפחה הוגלתה אל עיראק, ונאלצה לעבור מסע מפרך בהרים ובקור בדרכה לבגדאד. במהלך המסע, הקשר בין שני האחים הגדולים התחזק. המשפחה הגיעה לבגדאד באפריל 1853. בהיה ח'אנום הייתה לצד אביה כאשר הכריז על ההתגלות שלו בגן רצ'ואן בשנת 1863. לאחר עשר שנים, כשהייתה בת 16, המשפחה הוגלתה פעם נוספת. הם הגיעו לאיסטנבול בחודש אוגוסט באותה שנה, ולאחר מכן בדצמבר לאדירנה. בשנת 1868 הגיעו לעכו ונכלאו במצודה על ידי השלטונות העות'מאניים. בזמן שהיו במעצר, אחיה מיהדי נפל מפתח בגג המצודה ונהרג בגיל 22. באותה תקופה, אחיה הגדול עבד אל-בהאא' פיתח קשרים טובים עם הרשויות העות'מאניות המקומיות, ועובדה זו סייעה לו להתערב למען אביו ולהקל על תנאי כליאתו. לבסוף הרשויות איפשרו לבהאא' אללה להשתחרר מהמצודה ולחיות בעיר.
הנרי פטי-פיצמוריס
ביוגרפיה
לאחר סיום לימודיו באיטון קולג' ובאוניברסיטת אוקספורד הוא ירש מאביו ב-5 ביוני 1866, בגיל 21, את תואר האצולה הבריטי מרקיז לנסדאון החמישי ואת תואר האצולה האירי רוזן קרי. הוא ירש אחוזה גדולה, כולל את בית בווד, אחוזה באירלנד ששטחה היה 490 קמ"ר והון רב. בחלק מקרקעותיו, בית דרין שבמחוז קרי, הוא בנה החל מ-1871 גן גדול ועד יומו האחרון הוא בילה שם שלושה חודשים מדי שנה.
בהיה ח'אנום
שנות חייה המוקדמות
בהיה ח'אנום מעולם לא נישאה. את הסיבה לכך אפשר למצוא בספרה של ליידי בלומפילד שראיינה את בהיה ח'אנום, "הדרך הנבחרת": "'כאשר התבגרה, היא הפצירה באביה להניח לה להישאר לא נשואה, כדי שתוכל להקדיש את עצמה לשלושת יקיריה האהובים באופן טוב יותר.' (The Chosen Highway, עמ' 69)"
הנרי פטי-פיצמוריס
ביוגרפיה
ב-1866 נכנס לורד לנסדאון לבית הלורדים כחבר מטעם המפלגה הליברלית. הוא שירת בממשלתו של ויליאם גלאדסטון כלורד של האוצר בין השנים 1869 – 1872 וכתת-שר המלחמה בין השנים 1872 – 1874. ב-1880 הוא התמנה לתפקיד תת-השר לענייני הודו ורכש ניסיון בניהול המושבות מעבר לים. ב-1883 הוא התמנה לתפקיד המושל הכללי של קנדה, החמישי, מאז איחוד קנדה.
המושל הכללי של קנדה
הלורד לנסדאון היה המושל הכללי בתקופה שהייתה סוערת בקנדה. מוצאו האירי הפך אותו לבלתי אהוד על הקנדים ממוצא אירי-קתולי. ממשלתו של ג'ון אלכסנדר מקדונלד הייתה אז בקדנציה השנייה שלו והתמודדה עם ההאשמות בנוגע לסלילת קו הרכבת הקנדית הפסיפית והכלכלה עמדה שוב לפני מצב של מיתון. המרד הצפון-מערבי שהתחולל ב-1885 והמחלוקת שנגרמה על ידי מנהיגו, לואיס רייל, היוו איום רציני על שיווי המשקל של הפוליטיקה הקנדית. כדי להרגיע את המצב, סייר לנסדאון ברחבי מערב קנדה באותה שנה וקיים פגישות עם רבים ממנהיגי האומות הראשונות. הניסיון שרכש במערב קנדה גרמו לו לאהוב את אנשי חלק זה של הארץ ואת נופיה. הוא היה חובב דיג וגילה עניין רב בספורט חורף. האהבה שרחש כלפי המרחבים הפתוחים של קנדה הובילה אותו להחלטה לרכוש מעון נוסף על גדת נהר קספדיה שבקוויבק. לנסדאון הוכיח את עצמו כמדינאי מיומן כאשר סייע למשא ומתן ליישוב משבר שכמעט ופרץ בשנים 1886 – 1887 בין ארצות הברית לבין קנדה בנוגע לזכויות דיג. הוא גם תמך בפיתוח מדעי וישב בראש מושב הפתיחה של האגודה הבריטית לפיתוח המדע ב-1884.
בהיה ח'אנום
תמיכתה בשוגי אפנדי
ב-28 בנובמבר 1921 אחיה עבד אל-בהאא' הלך לעולמו. שוגי אפנדי היה אז סטודנט בן 24. כאשר נודע לו על צוואתו של סבו המותירה אותו כיורש המנהיגות של הדת הבהאאית, לא היה מוכן לאחריות הכבדה שנפלה על כתפיו, הן בהנהגת המאמינים והן בהדיפת ההתנגדות של קרובי משפחתו של בהאא' אללה. הוא הותיר את ההנהגה בידיה של בהיה ח'אנום בזמן שפרש לשווייץ כדי להכין את עצמו לתפקיד, בין דצמבר לאפריל 1922. בהיה ח'אנום הייתה אז בת 75. בעודה מתאבלת על מות אחיה, היא נאבקה רבות במתנגדים של שוגי אפנדי ושלחה איגרות לכל המאמינים בהן כתבה על צוואתו של אחיה המותירה את שוגי אפנדי כיורש, ובהן הזהירה את המאמינים מלהמרות את צוואה זו. מאבקה נשא פרי, ורוב העולם הבהאי עשה כדבריה. גם לאחר ששוגי אפנדי חזר משווייץ, בהיה ח'אנום המשיכה לפעול לצידו ושמרה על קשרים עם קהילות המאמינים. היא המשיכה להדגיש בפני המאמינים את חשיבות האחדות של הקהילה. בכל פעם ששוגי אפנדי נסע, בהיה ח'אנום נשארה להנהיג את הקהילה. בהיה ח'אנום הלכה לעולמה בשנת 1932, בגיל 86.
תפקידה בדת הבהאית
כבר כשהייתה בת 6, הוגלתה יחד עם משפחתה מאיראן בשל פעילותו הדתית של אביה. עם מותה של אמה בשנת 1886, בהיה ח'אנום ירשה את עול בית אביה ואת הטיפול במבקרים ועולי הרגל התכופים שהגיע אליו. את התרומה הגדולה ביותר של בהיה ח'אנום לדת הבהאית אפשר לייחס לשנותיה המאוחרות יותר, בהן השלימה את תפקידו של אחיה ולאחר מכן טיפחה את שוגי אפנדי ותמכה בו. כך, לאחר מותו של בהאא' אללה בשנת 1892, בהיה ח'אנום הגנה על מעמדו של אחיה עבד אל-בההא' כיורשו של אביהם מפני בני משפחה אחרים שניסו לתפוס את מקומו. בנוסף לכך, במהלך שנות מסעו בעולם של אחיה, בשנים 1911–1913, היא נעשתה אחראית על עניינים שבהם לא היה יכול לטפל בשל המסע. כאשר עבד אל-בהאא' מת בשנת 1921, היא סייעה לקבלת נכדו של אחיה, שוגי אפנדי, כיורש. היא נעשתה התומכת הכי חשובה שלו, ובמהלך היעדרויותיו אף שימשה כמנהיגה למאמיני הדת הבהאית. היא הייתה נוהגת לפגוש משלחות עולי רגל שהגיעו לחיפה, וכמו כן נהגה לקיים עימם תכתובות ענפות. בנוסף לכך, בהיה ח'אנום הייתה אחראית על שמירתם של שרידים וכתבי ארכיב חשובים. לאחר מותה, הוכרה כמי שחייה חיי קדושים ושרידיה הוחשבו כמקודשים. שוגי אפנדי הכריז על תשעת החודשים לאחר מותה כתקופת אבל רשמית של הקהילה הבהאית כולה. כמו כן, הוא הקים לכבודה מצבה, וקברה עומד בלב המרכז הבהאי העולמי ומהווה מוקד עלייה לרגל.
הנרי פטי-פיצמוריס
המושל הכללי של קנדה
הלורד לנסדאון עזב את קנדה "עם שמיה הבהירים, עם ענפי הספורט המלהיבים שלה, ועם האש הבוערת מהעצים של גטיניו, עם ילדינו ועם ידידינו שהתכנסו סביבנו" לצערו הרב. במידה רבה הוא ייחס לאשתו את הצלחתו בקנדה. אחד משעותיה המוצלחות באחוזת רידו, המעון הרשמי של המושל הכללי באוטווה, הייתה המסיבה שהיא קיימה עבור 400 ילדים של בית ספר של יום ראשון. לליידי לנסדאון הוענקו התארים גבירה של המסדר המלכותי של ויקטוריה ואלברט ועמיתה של מסדר הכתר של הודו.
מושל הודו
הלורד לנסדאון מונה למושל הודו באותה שנה בה עזב את קנדה. תפקיד זה, שבו הוא כיהן בין השנים 1888 – 1894 הוצע לו על ידי ראש ממשלת בריטניה השמרני הלורד סולסברי והיווה את שיא הקריירה שלו. הוא פעל להנהגת רפורמות בצבא, במשטרה, בממשל המקומי ובמערכת המטבע. במהלך כהונתו התחולל ב-1890 מרד שדוכא עד מהרה ולנסדאון עמד על כך שמחולל המרד יוצא להורג על אף התנגדות לכך מבית. ניסיונו ב-1893 לקצר את ההליכים המשפטיים על ידי שימוש בחבר מושבעים נדחה על ידי ממשלת בריטניה. ב-1894 הוא שב לאנגליה. מדיניותו כמושל הודו גרמה להחרפת המתחים בין ההינדים לבין המוסלמים.
שר המלחמה
עם שובו לבריטניה השתלב הלורד לנסדאון במפלגה השמרנית. ביוני 1895 מינה אותו ראש הממשלה, הלורד סולסברי לתפקיד שר המלחמה. חוסר המוכנות של הצבא הבריטי במלחמת הבורים הובילה לקריאות להדחתו ב-1899, הביוגרף של לנסדאון, פ.ב. ואייט טען שנמתחה עליו ביקור ללא הצדקה על כישלון הצבא הבריטי.
שר החוץ
לאחר ניצחון השמרנים בחירות הכלליות של 1900 ארגן סולסברי מחדש את ממשלתו, ויתר על תפקיד שר החוץ ומינה את לנסדאון להחליפו בתפקיד זה. לנסדאון המשיך לכהן במשרה זו גם בממשלתו של ארתור ג'יימס בלפור. כשר החוץ הוא חתם ב-1902 על הברית האנגלו-יפנית בביתו שבלונדון וניהל את המשא ומתן על חתימת ההסכמה הלבבית ב-1904 עם שר החוץ הצרפתי תאופיל דֵלְקַסֵה.
"האקדח הגדול"
ב-15 ביוני 1903 נשא לנסדאון נאום בבית הלורדים בו הוא הגן על שיטת הנקמה הכספית כנגד מדינות שרמת המחירים בהן גבוהה ושממשלותיהן מסבסדות מוצרים שיימכרו בבריטניה. הנקמה הייתה אמורה להתבטא באיום בהטלת תעריפים נגדיים כנגד ארצות אלו. היוניוניסטים הליברלים התפלגו מהליברלים, שקידמו את גישת הסחר החופשי ונאומו של לנסדאון היווה ציון דרך בדרכה של קבוצה זו לכוון הפרוטקציוניזם. לנסדאון טען שהאיום בהטלת תעריפים בצורה נקמנית כזו דומה להשגת כבוד בחדר מלא באנשים חמושים על ידי נפנוף באקדח גדול (מילותיו המדויקות היו "אקדח גדול במעט מאלו של כל האחרים"). "האקדח הגדול" הפך לביטוי הקליט של אותו יום ולעיתים קרובות נעשה בו שימוש בנאומים ובקריקטורות.
שנותיו האחרונות
בשנים הבאות המשיך לנסדאון לשמש כמנהיג האופוזיציה בבית הלורדים. מעמדו עלה כאשר בלפור התפטר מתפקיד מנהיג המפלגה והוחלף באנדרו בונאר לואו הבלתי מנוסה שמעולם לא כיהן במשרה בקבינט קודם לכן. ב-1915 הצטרף לנסדאון כשר בלי תיק לקבינט הקואליציה שהוקם לרגל המלחמה בראשותו הרברט הנרי אסקווית', אך לא ניתן לו שום תפקיד בממשלתו של דייוויד לויד ג'ורג' שהוקמה שנה לאחר מכן, על אף שליטתם של השמרנים בה. ב-1917, לאחר שדן ברעיון ללא הצלחה עם כמה מעמיתיו, פרסם לנסדאון את מכתבו מעורר המחלוקת, בו הוא קרא לפרסום הצהרה על כוונותיה של בריטניה לאחר המלחמה כלפי בעלות בריתה. על מכתבו זה נמתחה ביקורת על כך שהוא פעל בניגוד למדיניות הקבינט.
משפחתו
הלורד לנסדאון נשא לאישה ב-1869 את ליידי מוד אבלין המילטון, בתם של ג'יימס המילטון, דוכס אברקורן הראשון ושל רעייתו, ליידי לואיזה ג'יין ראסל, בתו של ג'ון ראסל, דוכס בדפורד השישי. באוקטובר 1883 יצא הזוג לקנדה עם אחייניתם ליידי פלורנס אנסון ועם ארבעת ילדיהם:
קמרון מולן
ביוגרפיה
למד במכון לי סטרסברג לתיאטרון ולקולנוע ובאקדמיה המלכותית לאמנות הדרמה בלונדון.
קריירה
מולן נבחר לגלם את אורלנדו במחזה כטוב בעיניכם בהפקה של בית ספר, ואז התעורר העניין שלו במשחק. הוא הופיע בתפקידים חוזרים בסדרות טלוויזיה בהן "לגדל את הופ", "סודות ההתבגרות" ו"המנקה".
בשנת 2014 נבחר מולן לגלם את וויל ארמסטרונג בסדרת הטלוויזיה קצרת הימים "Happyland". לאחר ביטול הסדרה, הוא לוהק לתפקיד בסדרת הטלוויזיה מעמידות פנים, קומדיה נוספת של MTV.
הוא שיק בתפקיד חוזר בסדרת הטלוויזיה Foursome, בכיכובו של ג'וש בנט מ-2016 עד 2018.
בשנת 2020, היה לו תפקיד חוזר במיני סדרה המורה, לצד סיארה בראבו ואשלי צוקרמן. הסדרה שודרה בשירות ההזרמה הולו.
חיים אישיים
הוא דובר צרפתית, אנגלית וספרדית שוטפת, כמו גם איטלקית ומלגשית.
ז'יגמונד בירגר
ז'יגמונד בירגר (בהונגרית: Bürger Zsigmond; וינה, 8 בפברואר 1856 – בודפשט, 14 במאי 1908) היה מלחין, נגן צ'לו יהודי-הונגרי. הוא היה חבר בכמה רביעיות מיתרים, פרופסור למוזיקה, סולן הצ'לו של בית האופרה של בודפשט, האופרה של וינה ובית האופרה של מינכן. הופעותיו הבינלאומיות ברחבי אירופה נחלו הצלחות גדולות.
ביוגרפיה
בירגר הופיע בפומבי כצ'לן בגיל שתים עשרה (1868). את שיעורי הצ'לו הראשונים שלו קיבל מ-J. Moser (נגן תזמורת בית המשפט של וינה). בהמשך למד אצל דויד פופר. במקביל למד תיאוריה וקומפוזיציה אצל הרמן גריידנר ומגוסטב נוטבוהם. הוא הופיע בשנת 1872, בקונצרט בבית הספר התיכון שלו. בשנה שלאחר מכן, ערך את הופעת הבכורה הרשמית שלו עם הקונצ'רטו לאקורדיון של ברנהרד מוליק. ב-1873 הופיע ברגר לראשונה כסולן בקונצרט תזמורתי בווינר מוזיקוורין, ב-1874 ערך את סיבוב ההופעות הראשון שלו עם קרלוטה פאטי ותיאודור ריטר והעניק קונצרטים בלייפציג (גוואנדהאוס) ובברלין (עם סופי מנטר). הוא נתן הרבה מאוד קונצרטים. סייר ב: אוסטריה, הונגריה, גרמניה, צרפת, רוסיה, טורקיה, דנמרק ואנגליה ביחד עם אמנים מצוינים (הנריק וייניאבסקי, Patti, Alfred Grünfeld, Ernst Loewenbeg, Breitner, Marsik, Johannes Wolf). ב-1875 עבד כסולן בבאדן-באדן, ולאחר מכן חמש שנים באותו תפקיד בקפלת בית המשפט במינכן. אחר כך חתם על חוזה עם האופרה של וינה והאופרה של מינכן ב-1876 הקים רביעיית מיתרים עם הכנר הסרבי דראגומיר קרנצ'ביץ', וב-1894 הקים רביעיית מיתרים חדשה עם עם וילמוש גרינפלד כנר ומורה לכינור יהודי-הונגרי, קונצרטמייסטר של בית האופרה של בודפשט. לפני כן בשנת 1882 הוא הוחתם על ידי הנס ריכטר לתזמורת שלו בלונדון, אך עבר משם לפריז ב-1883 כדי לארגן שם קונצרטים של מוזיקה קאמרית עם ל. ברייטנר ומרסיק. בשנת 1887 נתן קונצרטים כחבר ב"Trio parisien" עם לויטה וג'וה וולף בדנמרק ובשוודיה. ומאותה השנה בירגר הפך לצ'לן סולו עד מותו היה צ'לן הסולו הראשון של בית האופרה של בודפשט. מ-1894 היה פרופסור בקונסרבטוריון הלאומי בהונגריה ופרופסור של איגוד המוזיקה.
קברו נמצא בבית הקברות היהודי ברחוב קוזמה בבודפשט.
פורסמו כמה מיצירותיו, וכן עיבודיו לצ'לו של יצירות פרנץ שוברט ורוברט שומאן. הוא כתב גם ספר בשם: זיכרונות מהקריירה האמנותית שלי (1895)
נואו באריס
נואו באריס (בקטלאנית: Nou Barris, נהגה [ˈnɔw ˈβaris], פירוש "תשע שכונות") הוא אחד מעשרת מחוזות ברצלונה באופן רשמי מאז 1984. המחוז נקרא גם מחוז מס' 8 ושמו מתייחס לתשע השכונות המקוריות מהן הורכב. כיום המחוז מורכב משלוש עשרה שכונות והוא משתרע על שטח של 8.04 קמ"ר.
דמוגרפיה
מאז נרשם שיא אוכלוסייה בשנת 1991 החלה מגמת עזיבה וירידה באוכלוסייתו. בשנת 1998 חיו בו 168,837 תושבים, לאחר שעזבו יותר מ-20,000 אנשים מאז 1991. עד שנת 2005 נרשמה ירידה נוספת באוכלוסייה ל-164,981 תושבים. זהו מחוז בברצלונה עם קהילת הצוענים הגדולה ביותר. מאז שנת 2000 הוא הפך לאחד מאזורי העיר עם הנוכחות החזקה ביותר של מהגרים, במיוחד מרומניה, אוקראינה ואקוודור, והוא שוקם ברובו על ידי מועצת העיר. צפיפותו היא 20.520 תושבים/קמ"ר.
שכונות
מחוז נואו באריס מחולק ל-13 השכונות להלן:
Ur So Gay (מיני-אלבום)
Ur So Gay (בעברית: אתה כל כך הומו) הוא המיני-אלבום הראשון של הזמרת-יוצרת האמריקאית קייטי פרי. המיני-אלבום יצא לאור ב-20 בנובמבר 2007, על ידי חברת התקליטים קפיטול רקורדס לחנויות הדיגיטליות (מאוחר יותר יצאה גם גרסה פיזית).
מוזיקה
פרי אמרה כי היו לה כל מיני אפשרויות להקליט גרסאות כיסוי לאלבום לפני שבחרה בשיר שבחרה. תחילה, רצתה להקליט גרסת כיסוי לאחד משירי להקת הבנים הבריטית קווין, אך לא הצליחה לחשוב על שיר שראוי במיוחד.
לאחר מכן, פרי הייתה במועדון ושמעה את "Your Love" וסיפרה שכאשר השיר התנגן כל הבנות במועדון התחילו לרוקד ולכן בחרה לבצע גרסת כיסוי לשיר הזה.
הצלחה מסחרית
המיני-אלבום לא זכה להצלחה ונמכרו ממנו כמה אלפי עותקים בלבד, אך שיר הנושא מתוכו "Ur So Gay", זכה להצלחה רבה, תוך שקיבל את מעמד הזהב בארצות הברית.
דה-קונסטרוקטיביזם
דה-קונסטרוקטיביזם הוא סגנון באדריכלות שהתפתח מתוך האדריכלות הפוסט מודרנית בשנות ה-80. סגנון זה נשען ברובו על תפיסות הדקונסטרוקציה, תאוריה פילוסופית שפיתח הפילוסוף ז'אק דרידה, ומתאפשר בין השאר בזכות טכנולוגיות בנייה ותכנון חדשניות.
מאפייני הסגנון
האדריכלות הדה-קונסטרוקטיבית מנסה לבצע מניפולציות בצורה ובחלל וליצור מעטפת בניין ומערכת חללים השוברת את האקסיומות והמוסכמות הקודמות באדריכלות מכל סוג שהוא. יש המשווים את תפיסה זו לתפישה המחשבתית החדשה שהולידו הגאומטריה הלא-אוקלידית ותורת היחסות. הדה-קונסטרוקטיביזם יוצר מצב שהמקום או המבנה יכולים להתייחס אחרת לגמרי לכיוונים שונים ולאנשים המגיעים מאותם כיוונים ומפרשים אחרת את המרחב הפיזי.
מבנים רבים שתוכננו בסגנון זה מתאפיינים בריבוי של גרידים (רשתות קווים המסדרות ומארגנות את התוכנית) המקבלים ביטוי בשכבות שונות של המבנה. כמו כן הם מתאפיינים בצורות בלתי קונבנציונליות המכונות לעיתים "צורות מתפוצצות" משום שנראה כאילו הן בקעו מתוך המבנה והרסו חלק ממנו.
הבנייה והתכנון של מבנים דה-קונסטרוקטיביסטים מחייבת שימוש באמצעים טכנולוגיים מתקדמים, שהתפתחו החל משלהי המאה ה-20. הצורות החדשניות של אדריכלות זו הן כמעט בלתי אפשריות לתכנון ללא עבודה רבה בעזרת תוכנות מחשב תלת־ממדיות, המסייעות בתהליך התכנון. הכלים המסורתיים המשמשים את האדריכל לתכנון: תוכניות, חזיתות, חתכים וכדומה, הופכים להיות בלתי רלוונטיים במקרים רבים. גם את הבנייה עצמה קשה מאוד להוציא לפועל בשימוש בשיטות בנייה קונבנציונליות. לדוגמה, פרטי הבניין הדרושים כדי לבנות קירות מסך הנחתכים בזוויות בלתי שגרתיות הם מורכבים מאוד ודורשים שימוש בטכנולוגיות ייצור מתקדמות כגון חיתוכי לייזר של מתכות וחיבורים מחומרים פלסטיים שונים שבעבר לא היו מקובלים בתחום הבנייה.
בישראל
גם בישראל ישנם מספר מבנים אשר נבנו בסגנון זה. אחד המפורסמים שבהם הוא המשכן לאמנויות הבמה בבאר שבע, אותו תכנן האדריכל סלו הרשמן.
אדריכלים דה-קונסטרוקטיביסטים בולטים
שבעת אדריכלים אלו הציגו בתערוכה במוזיאון ה-MOMA בניו יורק בשנת 1988. תערוכה זו, שנערכה ביוזמת פיליפ ג'ונסון ומארק וויגלי הייתה התערוכה הראשונה בה התגבשה תנועת הדה-קונסטרוקטיביזם ורעיונותיה פרצו לתודעה העולמית.
ועדת הייקראפט
ועדת הייקראפט (באנגלית: Haycraft Commission of Inquiry) הייתה ועדת חקירה שהוקמה ביוזמת הבריטים ב-1921, בעקבות מאורעות תרפ"א, ומטרתה לחקור את הסיבות שהובילו למאורעות. בראש הוועדה עמד השופט סר תומאס הייקראפט, שעמד בראש בית המשפט העליון של ארץ ישראל שתוארו Chief Justice (במינוח העברי של אותם ימים "זקן השופטים").
מסקנות
בתום שמיעת העדויות של כל הצדדים פורסמו מסקנות הוועדה:
מסקנות אלו חיזקו את הקיצונים הערבים. במקביל בעיתונות הערבית ובעיתונות האנגלית הופיעו מאמרים קיצוניים נגד העולים הקומוניסטים שמסכנים את האינטרסים הבריטיים באזור.
את מנהיגי "ועד הצירים" מבקר הדו"ח על כך שהם נתנו פרשנות קיצונית לכתב המנדט מזו שניתנה על ידי הממשלה הבריטית. בסיום הדו"ח נכתב -"צריך להסביר למהגרים את זאת! תהיינה תביעותיהם הדתיות וההיסטוריות אשר תהיינה - סוף סוף הן מחפשים הם בית בארץ שלפי שעה יש בה רוב ערבי, וכי עליהם להאחז בעמדה של מתינות כלפי העם אשר בקרבו רוצים הם בוודאי לשבת בשלוה ובידידות. מצד שני צריכים נכבדי הערבים להסביר די באר לערבים, שבשום אופן אין כפרה למעשי רצח, שוד, כפייה וביזה."
מסקנות הוועדה הובילו לפרסום הספר הלבן הראשון בשמו של צ'רצ'יל. במקביל להוצאת הספר הציע הרברט סמואל לערבים להקים "מועצה מחוקקת". ב"מועצה המחוקקת" ישבו יהודים, ערבים ובריטים. היהודים קיבלו את הרעיון אולם הערבים סירבו לקבל קיום יהודי בא"י. לאחר דחיית רעיון ה"מועצה המחוקקת", פורסם הספר הלבן הראשון.
אוסף ועדת החקירה לעניין מאורעות תרפ"א שמור במחלקת הארכיונים בספרייה הלאומית בירושלים.
דייוויד פלאט
קריירת מועדונים ונבחרת
פלאט חתם במנצ'סטר יונייטד ב-1982, זמן קצר לאחר שעזב את בית הספר. הוא חתם על חוזה מקצוען בתחילת עונת 1984/1985, אך שוחרר בהעברה חופשית בינואר 1985 כתוצאה מהחלטה של המאמן רון אטקינסון לצמצם את הסגל. הוא הצטרף לקרו אלכסנדרה מהליגה הרביעית, ותוך זמן קצר זכה למוניטין של קשר מהיר המסוגל להבקיע שערים רבים.
ב-1987 הוא עזב את קרו והצטרף לאסטון וילה, ובעונתו הראשונה בווילה פארק סייע למועדון לחזור לליגה הראשונה. הוא היה אחד השחקנים הטובים ביותר בווילה במשך עונת 1989/1990, וכמעט הצליח להוביל את המועדון לזכייה באליפות. על הישגיו ויכולתו בעונה זו הוא זכה בתואר כדורגלן השנה בליגה האנגלית של התאחדות שחקני הכדורגל.
פלאט הופיע בפעם הראשונה בנבחרת אנגליה במשחק הידידות מול נבחרת איטליה ב-1989. הוא אף נכלל בסגל הנבחרת לקראת מונדיאל 1990. פלאט ישב על ספסל המחליפים בכל משחקי שלב הבתים של המונדיאל, אך עלה כמחליף בתוספת הזמן במשחק שמינית הגמר מול נבחרת בלגיה. הוא הבקיע שער בדקה האחרונה של המשחק, שהיה הראשון בקריירה שלו במדי הנבחרת, וסייע לנבחרת להעפיל לרבע הגמר.
פלאט פתח בהרכב ברבע הגמר מול נבחרת קמרון בעקבות פציעתו של הקפטן בריאן רובסון, והבקיע את השער הראשון בניצחון האנגלי בתוצאה 3 - 2. הוא שיחק גם בחצי הגמר מול נבחרת גרמניה המערבית. פלאט החמיץ הזדמנות נוחה להבקיע שער בזמן ההארכה, והבקיע את הפנדל השלישי בדו-קרב שנערך לאחר שהמשחק הסתיים בתיקו 1 - 1. אולם, שחקני אנגליה החמיצו את שתי הבעיטות הבאות ונבחרתם הודחה מהמשך הטורניר. פלאט גם הבקיע שער בהפסד 1 - 2 לנבחרת איטליה במשחק על המקום השלישי.
לאחר המונדיאל חזר פלאט לתפקיד הקפטן של אסטון וילה. כמו כן, הוא שמר על מקומו בנבחרת אנגליה שמאמנה החדש היה גרהאם טיילור שאימן אותו באסטון וילה. הוא הרבה לשחק בנבחרת בתחילת שנות ה-90, הבקיע 27 שערים ב-62 הופעות, הוא אף היה קפטן הנבחרת לעיתים, אם כי טוני אדמס זכה מספר פעמים לענוד את סרט הקפטן.
אנגליה הפסידה בכל משחקי שלב הבתים של יורו 1992, כאשר פלאט הבקיע את השער היחיד בהפסד 1 - 2 לנבחרת שוודיה. הנבחרת כשלה בניסיונה להעפיל למונדיאל 1994 בארצות הברית למרות שפלאט המשיך להנהיג אותה מהקישור, וטיילור התפטר. טרי ונבלס שהחליפו השאיר את פלאט בהרכב, והוא הבקיע את השער הראשון של הנבחרת בתקופת ונבלס. לקראת יורו 1996 הוא זכה למספר קטן יותר של דקות משחק, ואילו טוני אדמס קיבל את סרט הקפטן.
פלאט השתתף כמחליף ברוב משחקי יורו 1996, ואף פתח ברבע הגמר מול נבחרת ספרד במקום פול אינס המושעה. בחצי הגמר הוא הבקיע פנדל במסגרת דו-קרב ההכרעה בסיום המשחק מול גרמניה, אך גם הפעם נבחרת אנגליה הפסידה והודחה מהמשך הטורניר. הוא פרש מהנבחרת זמן קצר לאחר מכן, ובסך הכל השתתף ב-62 משחקים והבקיע 27 שערים מאז הבכורה מול איטליה ב-1989.
במקביל לכך הוא עבר לאיטליה, ושיחק בהצלחה בבארי, יובנטוס וסמפדוריה. פלאט זכה בגביע אופ"א עם יובנטוס ב-1993, ובגביע האיטלקי עם סמפדוריה ב-1994.
הוא חתם בארסנל ב-1995, ושלוש שנים לאחר מכן זכה בתואר הראשון שלו בכדורגל האנגלי כאשר המועדון זכה בדאבל של אליפות וגביע ה-FA. באותה עונה הוא הבקיע אחד מהשערים בניצחון 3 - 2 על מנצ'סטר יונייטד בנובמבר 1997, שסייע לארסנל להמשיך להיאבק על האליפות.
הוא הודיע על פרישתו בקיץ 1998.
קריירת האימון
חודשים אחדים לאחר שעזב את ארסנל הוא חזר לסמפדוריה בתפקיד המאמן הראשי. צעד זה עורר מחלוקות מצד מועדונים אחרים באיטליה, שטענו כי לפלאט אין הכישורים הדרושים כדי לאמן מועדון בסרייה א'. פלאט התפטר לפני שסמפדוריה ירדה לסרייה ב'.
ביולי 1999 הוא התמנה לתפקיד המאמן של המועדון האנגלי נוטינגהאם פורסט, שזה עתה ירד מהפרמייר ליג. בעונת 1999/2000 הוא אף השתתף בשלושה משחקים. הוא אימן את פורסט במשך שתי עונות, אך זכה להצלחה מועטה והוציא סכומי כסף גבוהים על שחקנים שלא הצליחו. תקופתו של פלאט בפורסט התאפיינה בסכסוכים עם שחקנים מובילים, שבהדרגה הודחו מההרכב ושוחררו מהמועדון. המועדון ירד לליגה השלישית ארבע שנים לאחר שפלאט עזב.
פלאט התמנה לתפקיד המאמן של נבחרת אנגליה עד גיל 21 ב-17 ביולי 2001, וזכה להצלחה רבה יותר בהשוואה לתקופה שבה אימן את נוטינגהאם. הוא הדריך את הנבחרת בניסיונה המוצלח להעפיל לאליפות אירופה עד גיל 21 ב-2002. הוא עזב את תפקידו לאחר שלא הצליח להוביל את הנבחרת להעפלה לטורניר של 2004, והוחלף על ידי פיטר טיילור.
נכון ל-2009 הוא עובד כפרשן במשחקי הנבחרת עד גיל 21. כמו כן, הוא כותב טור באופן קבוע עבור המגזין FourFourTwo, ובו הוא נותן את פרשנותו בענייני טקטיקת כדורגל.